alexandrainst/scandi-wiki huggingface dataset:
Sifan Hassan

Sifan Hassan () er ein etiopisk-nederlandsk mellom- og langdistanseløpar som vart europameister på 1500 meter i 2014 og på 5 000 meter i 2018, verdsmeister på så vel 10 000 meter som på 1500 m i 2019 og olympisk meister både 5 000 og 10 000 meter i 2021. Ho har elles vunne OL-bronse på 1500 m i 2021, VM-bronse på 1500 m i 2015 og på 5 000 m i 2017, samt EM-sølv på 5 000 m i 2014 og på 1500 m i 2016.

Aktiv
Hassan kom til Nederland som 15-åring. Ho byrja utmerke seg i 2013-sesongen, same året som ho fekk nederlandsk statsborgarskap. Frå 2014 etablerte ho seg i verdstoppen på mellom- og langdistansane. Sommaren 2014 vann ho 1500 m ved DL-stemnet på tida 3.57,0, før ho så vann distansen under EM i Zürich der ho også tok sølv på 5 000 m, like bak Meraf Bahta. 2015-sesongen forbetra ho seg til 3.56,0 på 1500 m. Under VM 2015 sprang ho inn til bronse, eit stykke bak Genzebe Dibaba frå Etiopia og Faith Kipyegon frå Kenya.

I London-VM 2017 enda Hassan opp med ein femteplass på 1500 m og bronse på 5 000 m. Sommaren 2018 setet ho europarekord med 14.22,3 på 5 000 m i Rabat, ein månad seinare sigra ho lett på distansen ved EM i Berlin. 2019-sesongen var Hassan nærast utilnærmeleg. Etter ei rekke sterke prestasjonar om sommaren, mellom anna 14.22,1 på 5 000 m, feia ho all motstand unna under VM i Doha i september/oktober. Ho sette då europarekord på 1500 m med sterke 3.51,9 og gjorde personbeste på mila med 30.17,6. 10. oktober 2020 vart ho den fyrste frå eit europeisk land som sprang under 30 minutt på 10 000 meter, 29.36,6 vart sluttida i Hengelo.

6. juni 2021 sette Hassan verdsrekord på 10 000 m på Hengelo. Tida 29.06,8 skulle berre verte ståande i to døgn, ettersom Letesenbet Gidey då presterte 29.01,0. Under dei utsette sommarleikane i Tokyo i 2021 deltok Hassan på både 1500 m, 5 000 m og 10 000 m. Den 2. august vann ho 5 000 m med god margin til Hellen Obiri frå Kenya. 6. august hadde ho lite å stille opp mot høvesvis Faith Kipyegon og britiske Laura Muir i spurten på 1500 m og måtte nøye seg med bronse. Dagen etter vann Hassan eit nytt OL-gull, på mila var ho eit knapt sekund framom Kalkidan Gezahegne som representerte Bahrain. Det må kallast eit paradoks at dei begge var fødde og oppvaksne i Etiopia, det landet som bronsevinnaren i løpet representerte.

Medaljar og plasseringar i internasjonale meisterskap
EM 2014 i Zürich: Gull på 1500 m – sølv på 5 000 m
VM 2015 i Beijing: Bronse på 1500 m – 4.09,3
EM 2016 i Amsterdam: Sølv på 1500 m – 4.33,76, bakom Angelika Cichocka (4.33,0)
OL 2016 i Rio de Janeiro: Nr 5 på 1500 m – 4.11,2
VM 2017 i London: Bronsemedalje på 5 000 m, nr 5 på 1500 m
EM 2018 i Berlin: Gullmedalje på 5 000 m – 14.46,1, framom Eilish McColgan (14.53,0)
VM 2019 i Doha: Gull på 1500 m og 10 000 m
OL i 2021 i Tokyo: Gull på 5 000 m og 10 000 m, bronse på 1500 m

Kjelder

Denne artikkelen bygger på «Sifan Hassan» frå ,  den 29. juni 2022.  

Nederlandske friidrettsutøvarar
Etiopiske langdistanseløparar
Europameistrar i friidrett
Olympiske meistrar for Nederland
Verdsmeistrar i friidrett
Bøn Fotballklubb

Bøn Fotballklubb er eit idrettslag heimehøyrande på tettstaden Nygård/Bøn i Eidsvoll kommune. Idrettslaget vart stifta 19. april 1914 og er ein rein fotballklubb. Bøn FK, som spelar i heilblå drakter, har jamnast delteke på nivå 5 til 7 i seriesystemet.

Kjelder
 Heimeside

Idrettslag i Eidsvoll
Idrettslag skipa i 1914
1914 i Noreg
Modesto

Modesto er ein by i Stanislaus County i delstaten California i USA. Byen har om lag 215 000 ibuarar.

Kjelder

Denne artikkelen bygger på «Modesto, California» frå ,  den 31. juli 2019.  
 

Byar i California
Joseph Robert Fisher

Joseph Robert Fisher () var ein advokat, journalist, redaktør, nordirsk unionist og forfattar fødd i Raffrey i grevskapet Down i noverande Nord-Irland. I karrieren si veksla Fisher mellom å vera journalist i dagspressa og advokat i London, å vera redaktør for Belfastavisa Northern Whig og å skriva bøker om irsk og europeisk politikk og presselovgjeving. Den mest framskotne, og truleg viktigaste rolla han har hatt, var å vera medlem Grensekommisjonen Fristaten/Nord-Irland (1924). I denne representerte han dei nordirske unionistane. Kommisjonen skulle fastsetja grensa mellom den irske fristaten og Nord-Irland.

Liv

Tidleg liv og virke

Joseph Robert var son av den lokale prebyterianske presten i Raffrey i grevskapet Down, Ringland Fisher. He hadde skulegang frå Royal Belfast Academical Institution, og studerte ved Queen's University, Galway, der han vart uteksaminert med BA i 1876. Fisher var utanriksredaktør for London Daily Chronicle til 1881 og assisterande redaktør for London Evening Standard. Han byrja å praktisera som advokat relativt seint, frå 1888, til 1900. Tidleg i 1900, då han flytta til Belfast, vart han redaktør i unionistavisa Northern Whig. Han var redaktør fram mot fyrste verdskrigen. John O. Stubbs: The Unionists and Ireland, 1914-18. I The Historical Journal Vol. 33 nr. 4 desember 1990.

Grensekommisjonen 1924-1925

I eldre år

Då arbeidet i grensekommisjonen tok slutt i 1925, var Fisher 70 år. Han trekte seg då attende frå offentleg liv og flytta til den eksklusive overklasse- og kulturelitedominerte bydelen Hampstead i London. Han døydde, utan å ha vore gift, 26. oktober 1939.

Bøker og andre skrifter

Kjelder

Referansar

Nordirske journalistar
Year Walk

Year Walk er eit eventyrspel utvikla og utgjeve av den svenske speleutviklaren Simogo. Det vart utgjeve i 2013 til iOS-einingar, i 2014 til Microsoft Windows og OS X, og i 2015 til Wii U.

Spelet er laust basert på ein eldgamal svensk skikk kalla «årsgång» og byrjar med at protagonisten Daniel Svensson vitjar elskarinna si, Stina. Ho ymtar om at ho har vorte fridd til og åtvarar spelaren om å gjere årsgång etter at søskenbarnet hennar døydde etter å ha delteke i aktiviteten. Daniel drar heim att, og førebur seg på å utføre årsgång likevel.

Kjelder

Bakgrunnsstoff 
 Offisiell nettstad

Dataspel frå 2013
Eventyrspel
IOS-spel
Macintosh-spel
Wii U-spel
Windows-spel
Yarelys Barrios

Yarelys Barrios Castañeda () er ein kubansk tidlegare friidrettsutøvar frå Pinar del Rio. Ho vann sølvmedaljen i diskoskasting både under VM 2007 og 2009, og sidan bronsen i øvinga ved VM 2011, Sommar-OL 2012 og VM 2013.

Aktiv
Barrios sette personleg rekord med 63,90 m i VM-finalen 2007, eit kast som sikra henne bronseplassen på sigerspallen, men som året etter vart omgjort til sølvmedalje då den opphavlege sølvmedaljøren vart diska for å ha tukla med dopingprøvene. Sjølv vart Barrios under Sommar-OL 2008  tildelt sølvmedaljen, for så, åtte år seinare, få annullert medaljen etter ein ny test av prøvematerialet frå  den gongen.

I 2009 kasta Barrios 65,31 m i VM-finalen i i Berlin og tok sølv, 13 cm kortare enn vinnaren, Dani Samuels frå  Australia. Barrios avslutta sesongen med å vinne IAAF-finalen med eit bestekast på 65,86 m. Både i 2010 og i 2011 gjekk ho til topps i diskoskastinga i DL-serien (Diamond League). Hausten 2011 gjorde ho årsbeste med 65,73 m under VM i Daegu og tok bronsen. Også i London-OL 2012 og Moskva-VM 2013 la Barrios beslag på bronseplassen.

Barrios sin personlege rekord lyder på 68,03 meter og vart oppnådd i Habana 22. mars 2012.

Doping
Den 1. september 2016 vedtok Den internasjonale olympiske komiteen (IOK) å annullere Barrios sine prestasjonar under Sommar-OL 2008 i Beijing, etter at ein retest viste spor av det forbodne stoffet acetazolamide.

Medaljar og plasseringar i internasjonale meisterskap
VM 2007 i Osaka: Sølvmedalje – 63,90 m, bakom Franka Dietzsch (66,61 m)
OL 2008 i Beijing: Annullert sølvmedalje (63,64 m)
VM 2009 i Berlin: Sølvmedalje – 65,31 m, bakom Dani Samuels (65,44 m)
VM 2011 i Daegu: Bronsemedalje – 65,73 m
OL 2012 i London: Bronsemedalje – 66,38 m
VM 2013 i Moskva: Bronsemedalje – 64,96 m

Kjelder

Denne artikkelen bygger på «Yarelys Barrios» frå ,  den 1. august 2019.  
 

Denne artikkelen bygger på «Yarelys Barrios» frå ,  den 1. august 2019.
Idrettslaget Solid

Idrettslaget Solid er eit idrettslag heimehøyrande i Sagvåg i Stord kommune i Hordaland. Idrettslaget vart skipa då idrettslaga Sagvåg og Litlabø slo seg saman 25. august 1945. IL Solid er aktivt med i fotball, handball, orientering, symjing og turn.

Laga til Solid spelar i heilraude drakter.

Kjelder
heimeside

Idrettslag i Vestland
Stord kommune
Leinstrand Idrettslag

Leinstrand Idrettslag er eit idrettslag heimehøyrande i bygda Leinstrand i Trondheim kommune. Idrettslag vart danna 30. august 1936, etter at eit tidlegare idrettslag med same namn hadde somna inn. Leinstrand IL er aktiv med i fotball, friidrett, langrenn og skeiseløp. Fotballaga til Leinstrand spelar i raude fargar.

Leinstrand IL er særleg kjend for sine skeiseløparar. Frode Rønning og Grunde Njøs heldt internasjonal toppnivå på dei korte distananse, Ingemar Bredeli nasjonalt toppnivå i same.

Kjelder
heimeside

Idrettslag i Trondheim
NM i symjing 1965

Noregsmeisterskapen i symjing 1965 vart avvikla i Frognerbadet i Oslo dagane frå 6. til 8. august 1965. Meisterskapen omfatta 18 individuelle tevlingar, likt fordelt mellom kvinner og menn, og dessutan tre stafettar, to for menn og ein med kvinner.

Kongepokalane vart tildelt Ida Bjerke frå Bergens Svømmeclub og Ulf Gustavsen frå Oslo Idrettslag. Bjerke fekk pokalen for noregsrekorden i 200 meter bryst, Gustavsen for  rekord i 400 meter fri.

Menn

100 m fri

400 m fri

1500 m fri

200 m rygg

200 m bryst

200 m butterfly

400 m medley

Sviktstup

Kunststup

Kvinner

100 m fri

400 m fri

800 m fri

100 m rygg

200 m bryst

100 m butterfly

400 m medley

Sviktstup

Kunststup

Kjelder
Arbeiderbladet 7. august 1965
Arbeiderbladet 9. august 1965

Noregsmeisterskap i 1965
Noregsmeisterskap i symjing
Idrettstilskipingar i Oslo
Det ukrainske alfabetet

Det ukrainske alfabetet er eit kyrillisk alfabet nytta til å skriva ukrainsk.

Bokstavar og uttale 

  Uttalen av  varierer ut frå kontekst; det er labialt før baktungevokal og labiodentalt før fortungevokalar. Det kan også vokaliserast til  i utlyd.

Det finst også digrafar (дж og дз) som blir uttala som enkeltlydar, som dg i det engelske ordet knowledge for дж og dz. Eksempel: джмiль (ei humle), бджoлa (ei bie), дзвоник (ei klokke).

Kjelder

Denne artikkelen bygger på «Ukrainske alfabet» frå ,  den 1. august 2019.

Bakgrunnsstoff 

Ukrainsk kultur
Alfabet
Ukrainsk
Ukrainsk
NM i symjing 1964

Noregsmeisterskapen i symjing 1964 vart avvikla i Frognerbadet i Oslo dagane frå 7. til 9. august 1964. Meisterskapen omfatta 17 individuelle tevlingar, 9 for menn og 8 for kvinner, dessutan tre stafettar, to for menn og ein med kvinner.

Kongepokalane vart tildelt Inger Johanne Alfstad frå Bergens Svømme- og Livredningklubb og Per Arne Pedersen frå Oslo Idrettslag, begge for sine prestasjonar i butterfly-symjing.

Menn

100 m fri

400 m fri

1500 m fri

200 m rygg

200 m bryst

200 m butterfly

400 m medley

Sviktstup

Kunststup

Kvinner

100 m fri

400 m fri

100 m rygg

200 m bryst

100 m butterfly

400 m medley

Sviktstup

Kunststup

Kjelder
Arbeiderbladet 8. august 1964
Arbeiderbladet 10. august 1964

Noregsmeisterskap i 1964
Noregsmeisterskap i symjing
Idrettstilskipingar i Oslo
NM i sykling 1964 på landeveg

Noregsmeisterskapen i landevegssykling 1964 fann stad i Drammen sundag 9. august 1964.

170 km fellesstart

Kjelder
Arbeiderbladet 10. august 1964

Noregsmeisterskap i 1964

Idrett i Drammen
Idrettstilskipingar i Viken
Noregsmeisterskap i sykling
Nordreisa Idrettslag

Nordreisa Idrettslag er eit idrettslag heimehøyrande på Storslett og i Nordreisa kommune i Troms og Finnmark, stifta 17. september 1946. Idrettslaget er aktivt med blant i fotball, friidrett, handball, langrenn, orientering, skiskyting og sykling. Laga til Nordreisa spelar i kvite drakter med svarte bukser.

Nordreisa IL har særleg markert seg i langrennsløypa. Fremst av alle langrennarane står noregsmeister Jan Lindvall, også Truls Hallen, Karl Gunnar Skjønsfjell og Øystein Rønbeck hevda seg mellom noregseliten i 1980/90-åra.

Kjelder
 heimeside

Idrettslag i Troms og Finnmark
Nordreisa kommune
Idrettslag skipa i 1946
Chesapeake

Chesapeake er ein by i delstaten Virginia i USA med om lag 243 000 ibuarar. Byen, som vart grunnlagd i 1963, omfattar eit 909 kvadratkilometer stort landområde med både landbruk og naturreservat.

Kjelder

Denne artikkelen bygger på «Chesapeake, Virginia» frå ,  den 2. august 2019.  
 

Byar i Virginia
Steingods

Steingods er ein type keramikk som er kjenneteikna ved at det er laga av relativt lys leire. Godset er høgbrent, vanlegvis i mellom 1200 og 1350 grader. Det keramiske godset smelter saman med glasuren (sintring), i motsetnad til kva som skjer med meir porøst steintøy.

I nyare tid blir steingods først og fremst brukt til framstilling av kunstkeramikk eller eldfast gods. Tidlegare var det vanleg i krukker, som dei grå saltglaserte «hollandske», som blei brukt til hermetisering av matvarer.

Kjelder

Keramikk
Glasur

Glasur (frå tysk, avleidd av glas) er eit glatt dekke på keramikk laga av knuste mineral. Glasuren gjev det  keramiske produktet ein sterk, vasstett og dekorativ overflate.
 
Glasuren blir som regel påført etter første brenning av keramikken. Alt etter føremål, eigenskapar og farge har han varierande samansetnad.

Galleri

Kjelder

Keramikk
Mur

Mur (av norrønt múrr, gjennom gammalengelsk eller gammallågtysk, opphavleg frå latin murus, 'stein') er ein vegg, gjerde eller bygningsdel laga ved å mura, leggja eller støypa stein, murstein eller betong. Det kan også visa til eit visst murt gjerde eller til eit stengsel i overført tyding.

Særkilde murtypar:
Bymur
Brannmur
Grunnmur

Kjende murar:
Den kinesiske muren
Berlinmuren
Hadrianmuren

Kjelder

Byggteknikk
 
Muring
Rui Silva

Rui Silva () er ein portugisisk tidlegare mellom- og langdistanseløpar frå Santarém. Han vann på spesialdistansen 1500 meter ein sølvmedalje ved EM 1998, og bronsemedaljar i EM 2002, Sommar-OL 2004 og VM 2005.

Aktiv
Silva sprang i februar 1998 i Valencia inn til siger på 1500 meter i innandørs-EM, ein prestasjon han skulle gjere om att i innandørs-VM 2001 i Lisboa, innandørs-EM 2002 i Wien og innandørs-EM 2009 i Torino, alle saman tevlingar utan same sterke felta som deltok i dei store meisterskapane utandørs.

Under europameisterskapen 1998 på Nep-stadion i Budapest vann Silva sølvmedaljen på yndlingsdistansen 1500 meter, halvsekundet bak Reyes Estévez frå Spania. I den neste europameisterskapen, i München i 2002. kneip Silva bronsemedaljen, 0,03 sekund framom fjerdemann i løpet. Etter femteplass i verdsmeisterskapen 2003 i Paris/Saint-Denis, imponerte han med ein sikker bronsemedalje på 1500-meteren under sommarleikane 2004 i Aten, einast marokkanaren Hicham El Guerrouj og kenyanaren Bernard Lagat sprang fortare. Også i VM 2005 la Silva beslag på bronsemedaljen på 1500 m, 0,02 sekund bak sølvmedaljøren Adil Kaouch frå Marokko.

Silva deltok internasjonalt fram til 2011, då ofte på langdistansane. Hans personlege rekord på 1500 meter er på 3.30,0, oppnådd i 2002, medan han på 5000 m har 13.19,2 frå 2004 og på 10000 m  27.53,5 frå 2011.

Medaljar og plasseringar i internasjonale meisterskap
EM 1998 i Budapest: Sølvmedalje – 3.41,8, bakom Reyes Estévez (3.41,3)
VM 1999 i Sevilla: Utslått i semifinalane (3.50,8=nr 22)
OL 2000 i Sydney: Utslått i forsøka (3.41,9=nr 32)
VM 2001 i Edmonton: Nr 7 – 3.35,7
EM 2002 i München: Bronsemedalje – 3.45,4
VM 2003 i Paris: Nr 5 – 3.33,6
OL 2004 i Aten: Bronsemedalje – 3.34,6
VM 2005 i Helsinki: Bronsemedalje – 3.38,0
VM 2009 i Berlin: Utslått i semifinalane på 1500 m (3.41,3=nr 23)
VM 2011 i Daegu: Nr 11 på 10000 m – 28.48,6. Utslått i semifinalane på 5000 m (13.50,1=nr 23)

Kjelder

Denne artikkelen bygger på «Rui Silva» frå ,  den 3. august 2019.  
 

Denne artikkelen bygger på «Rui Silva (athlete)» frå ,  den 3. august 2019.  
 

Portugisiske friidrettsutøvarar
Olympiske bronsemedaljevinnarar for Portugal‎
Portugisiske deltakarar under sommar-OL 2000
Friidrettsutøvarar under sommar-OL 2000
Medaljevinnarar under sommar-OL 2004
Portugisiske deltakarar under sommar-OL 2004
Friidrettsutøvarar under sommar-OL 2004
Stange Sportsklubb

Stange Sportsklubb er eit idrettslag heimehøyrande på Stange i Innlandet. Laget vart stifta 20. desember 1945 då Stange Arbeideridrettslag og Stange Idrettslag slo seg saman. Stange SK er aktivt med i fotball og skeiseløp. Laga til Stange spelar i raude drakter med kvite bukser.

Kjelder
Denne artikkelen bygger på «Stange SK» frå ,  den 3. august 2019.  
 

Idrettslag i Innlandet
Idrett i Stange
Reyes Estévez

Reyes Estévez López () er ein spansk tidlegare mellomdistanseløpar frå Cornellà de Llobregat. Han vart europameister på 1500 meter i 1998 og vann bronsemedaljane på same distansen i verdsmeisterskapane 1997 og 1999, og sølvmedaljen ved EM 2002.

Aktiv
Estévez kneip bronseplassen på 1500 meter under VM 1997 i Aten, einast favoritten Hicham El Guerrouj frå Marokko og hans eigen landsmann Fermín Cacho sprang fortare. Året etter sprang Estévez sjølv inn til siger på spesialdistansen i europameisterskapen i Budapest, framom portugisaren Rui Silva. Bronsen gjekk til Cacho, den forrige europameister frå 1994.

I 1999 gjorde Estévez unna sitt livs fortaste 1500 m då han med tida 3.30,5 vann ein ny bronsemedalje under VM i Sevilla, bak El Guerrouj og kenyanaren Noah Ngeny. Våren 2001 vart Estévez andremann etter Rui Silva i innandørs-VM i Lisboa, eit lite halvår seinare enda Estévez på femteplassen i VM 2001 i Edmonton. Under europameisterskapen 2002 i München kryssa Estévez og franskmannen Mehdi Baala målstreken på nøyaktig lik tid, 3.45,25, Baala vart tilkjend gull- og  Estévez sølvmedaljen.

Medaljar og plasseringar i internasjonale meisterskap
OL 1996 i Atlanta: Utslått i semifinalane (3.39,4=nr 20)
VM 1997 i Aten: Bronsemedalje – 3.37,2
EM 1998 i Budapest: Gullmedalje – 3.41,3, framom Rui Silva (3.41,8)
VM 1999 i Sevilla: Bronsemedalje – 3.30,5
VM 2001 i Edmonton: Nr 5 – 3.32,4
EM 2002 i München: Sølvmedalje – 3.45,25, bak Mehdi Baala (3.45,25)
VM 2003 i Paris: Nr 6 – 3.33,8
OL 2004 i Aten: Nr 7 – 3.36,6
VM 2005 i Helsinki: Nr 11 – 3.46,6

Kjelder

Denne artikkelen bygger på «Reyes Estévez» frå ,  den 3. august 2019.  
 

Denne artikkelen bygger på «Reyes Estévez» frå ,  den 3. august 2019.  
 

Spanske idrettsutøvarar
Mellomdistanseløparar
Deltakarar under sommar-OL 1996
Deltakarar under sommar-OL 2004
Europameistrar i friidrett
Camp Nou

Camp Nou er eit fotballstadion i Barcelona i provinsen Catalonia i Spania. Stadion, som vart opna i september 1957, har i dag plass til 99 354 tilskodarar, noko som gjer Camp Nou til det største fotballstadionet i Europa. Camp Nou er heimebana til fotballklubben FC Barcelona.

Fleire finalar i europacupen, meisterligaen og cupvinnarcupen har funne stad på Camp Nou, mellom anna då Manchester United vann 2-1 mot Bayern München i Meisterligafinalen 1999.

Kjelder

Denne artikkelen bygger på «Camp Nou» frå ,  den 3. august 2019.  
 

Fotballstadion
Byggverk i Spania
Hannibalianus

Flavius Hannibalianus eller berre Hanniballianus (d. september 337) var eit medlem av det konstantinske dynastiet, som herska overRomarriket på 300-talet.

Hannibalianus var son av Flavius Dalmatius, og dermed ein nevø av Konstantin den store. Hannibalianus og bror hans Dalmatius blei utdanna i Tolosa (Toulouse) av rhetoren Exuperius (som truleg ikkje er den same som den heilage Exuperius).

I 320-åra sende keisar Konstantin bod på  Flavius Dalmatius og sonane hans om å koma til Konstantinopel. Hannibalianus blei gift med eldsedottera til keisaren, Constantina, i 335, og blei gjort til nobilissimus.

I samband med Konstantin sitt hærtog mot Sassanideriket i 337 blei Hannibalianus utnemnd til Rex Regum et Ponticarum Gentium, 'Konge av kongar og av det pontiske folket'. Konstantin planla truleg å krona han som pontisk herskar etter at dei persiske sassanidane var overvunne.

Det persisk hærtoget fann ikkje stad ettersom Konstantin døydde i mai 337. Hannibalianus og bror hans døydde begge i den blodige valden som fann stad i keisarfamilien etter keisaren sitt dødsfall.

Kjelder

Denne artikkelen bygger på «Hannibalianus» frå ,  den 3. august 2019. 
 oppgav desse kjeldene:  
 

Primærkjelder
Ammianus Marcellinus, Rerum Gestarum XXXI
Epitome de Caesaribus
Zosimus, Historia Nova

Sekundærkjelder
 DiMaio, Michael, "Hannibalianus Rex Regum (335-337 A.D)", in DIR

Bakgrunnsstoff

Døde i 330-åra
Det konstantinske dynastiet
Romarar på 300-talet
Flavii
Dalmatius

Flavius Dalmatius (d. 337), ogå kjend som Dalmatius Caesar (namnet hans er ofte stava Delmatius på myntar i samtida), var ein cæsar i Romarriket frå 335 til 337. Han tilhøyrde det konstantinske dynastiet.

Dalmatius var son av Flavius Dalmatius, ein halvbror av Konstantin den store som var censor. Dalmatius og broren Hannibalianus blei utdanna i Tolosa (Toulouse) av rhetoren Exuperius.

Den 18. september 335 blei han oppnemnd til cæsar av keisar Konstantin, med kontroll over Thrakia, Achaea og Macedonia. Konstantin den store døydde i mai 337, og Dalmatius delte kontroll over riket med dei tre sønenehans. På seinsommaren 337 blei Dalmatius drepen av sine eigne soldatar.

Det er mogleg at Dalmatius døydde i samband med den blodige valden innan keisarfamilien etter dødsfallet til Konstantin det store, og at det blei arrangert av keisarsonen Konstantius II for å rydda alle andre tronkrevjarar enn keisarsønene av banen.

Kjelder

Denne artikkelen bygger på «Dalmatius» frå ,  den 3. august 2019. 
 oppgav desse kjeldene:  
 
Fotnotar

Bibliografi
 DiMaio, Michael, "Dalmatius Caesar (335-337 A.D)", in DIR

Flavii
Døde i 330-åra
Det konstantinske dynastiet
Romarar på 300-talet
Romerske keisarar
Helena, dotter av Konstantin den store

Helena, død ca. 360, var ei romersk keisarinne som var dotter av Konstantin han store og kona til keisar Julianus Apostata (Julian den fråfalen). 

Helena var dotter av Konstantin I og kona hans Fausta. Ho var syster av  Konstantin II,  Konstans II, Konstantius og Constantina og halvsyster av Crispus.

Besteforeldra på farssida var keisar Konstantius Khlorus og Helena. Besteforeldra på morssida var keisar Maximianus og Eutropia.

Helena blei gift med Julianus  i 355 som del av ein allianse straks etter at han blei utnemnd til medkeisar (cæsar), og følgde han deretter til Gallia. Paret fekk ingen barn som levde opp. Helena blei gravid, men spontanaborterte, ifølgje ein del romerske historikarar fordi ho var blitt forgifta eller fordi  jordmora var muta til å drepa barnet. I 357 vitja ho Roma med resten av keisarhuset.      

Helena døydde ein gong etter 360. Leivningane hennar blei frakta til Roma og gravlagde på same staden som systera Constantina, ved Via Nomentana.

Kjelder

Denne artikkelen bygger på «Helena (wife of Julian)» frå , og «Helena (kejsarinna)» frå  den 3. august 2019.  
 

Romerske keisarinner
Romarar på 300-talet
Det konstantinske dynastiet